Andrej Kramarić, foto:PIXSELL

Andrej Kramarić otputovao je u London u pratnji oca Jože te pomoćnika sportskog direktora Bijelih Ivana Mancea na završne pregovore s engleskim prvoligašem Leicesterom.

Tajni više nema. Andrej Kramarić otputovao je u London u pratnji oca Jože te pomoćnika sportskog direktora Bijelih Ivana Mancea na završne pregovore s engleskim prvoligašem Leicesterom. Ne bude li naglih obrata, Kramarić bi već tijekom večeri, a najkasnije sutra, trebao postati novi član Lisica.



Rijeka bi pritom ostvarila transfer u skladu s vrijednostima najboljeg strijelca HNL-a, koji je ove jeseni svojim pogocima zagorčao život i klubovima zvučih imena u skupnoj fazi Europa lige. Riječ je o 12 milijuna eura, koliko je Leicester službeno ponudio prije 15-tak dana.